
[bookmark: _GoBack]2025 жылғы аудандық бюджеттің атқарылуы туралы


	«Қазақстан Республикасындағы жергілікті мемлекеттік басқару және                  өзін-өзі басқару туралы» Қазақстан Республикасының Заңының 6-бабына сәйкес Жуалы ауданы әкімдігінің қаржы бөлімінің басшысы Ғалиұлы Қуаныштың 2025 жылғы аудандық бюджеттің атқарылуы туралы есебін тыңдай және талқылай келе Жуалы аудандық мәслихаты ШЕШІМ ҚАБЫЛДАДЫ:
1. Жуалы ауданы әкімдігінің қаржы бөлімінің басшысы Қ.Ғалиұлының 2025 жылғы аудандық бюджеттің атқарылуы туралы есебі бекітілсін.
2. Аудан әкімдігіне:	
	1) өңірдің әлеуметтік-экономикалық тиімді және үздік дамуына қажетті тікелей және түпкілікті нәтижелерге қол жеткізуге бағытталған бюджетті қалыптастыру мен мақсатты, негізді орындау бойынша шараларды қабылдау;
	2) ауданның бюджеттік бағдарлама әкімшілері барлық салалар бойынша  түсімдер мен шығыстар көлемін жоспарлау барысында облыстың әлеуметтік-экономикалық деңгейі мен өсу тетіктерін және жіберілген кемшіліктерді талдап, жасалған қорытындылар негізінде қаржыландыру жоспарының нақты есептерінің жасалуын қамтамасыз ету;
	3) аудандық бюджетті жоспарлау барысында түсімдер көлемін жыл басындағы салық берешегін қоса толық анықтау және Қазақстан Республикасының Салык кодексіне сәйкес салықтар және бюджетке төленетін басқа да міндетті төлемдер түрлері бойынша салық төлеушілер саны, салықтар салу объектілері бойынша мониторинг жүргізе отырып толық және дұрыс анықтап, салықтар және бюджетке төленетін басқа да міндетті төлемдер сомасын нақтылап есептеу;
4) нысаналы трансферттерді пайдалануда заңнама талаптарын қатаң басшылыққа алу, бөлінген нысаналы трансферттер бойынша тұрақты мониторинг жүргізіп, толық, уақтылы  және мақсатты игерілуін қамтамасыз ету;
5) бюджетті жоспарлау және орындау барысында бюджет қаражатын басқарудың Қазақстан Республикасы бюджет жүйесінің «дәйектілік», «нәтижелілік», «негізділілік» және «тиімділілік» принциптеріне қайшы келетін кемшіліктерді болдырмау және алдын алу бойынша жұмыстар жүргізу;
	6) тұрақты негізде біліктілікті артыру курстарын өткізіп тұру ұсынылсын.  
3. Осы шешімнің орындалуын қадағалау аудандық мәслихаттың әкімшілік-аумақтық құрылым, аумақты әлеуметтік-экономикалық дамыту, бюджет және жергілікті салықтар мәселелері, адамдардың құқығын қорғау жөніндегі тұрақты комиссиясына жүктелсін. 

